stanford-oval/wikipedia huggingface dataset:
Silppuri (sarjakuvahahmo)
Vastaanotto

Silppuri oli listattu sijalle 39 vuonna 2009 IGN-sivuston laatimassa sata suurinta sarjakuvarikollista kautta aikain.
Silppuri Turtles – mutanttikilpikonnat sarjassa 1980-luvulla.
Silppuri noin 1500-luvun Japanissa Tengu-miekan kanssa.
Ch'rell
Silppuri ensimmäisessä Turtles-elokuvassa.
Operaatio Mammoth

Operaatio Mammoth oli natsi-Saksan tiedustelupalvelun Abwehrin toteuttama operaatio toisen maailmansodan aikana vuonna 1943. Sen tarkoituksena oli aloittaa kurdien johtama kansannousu Pohjois-Irakissa brittien karkottamiseksi Irakista ja Irakin öljykenttien saamiseksi saksalaisten haltuun, sillä operaatio Barbarossa ei edennyt öljyn vähyyden takia. Vastineeksi kurdien johtamalle kapinalle Adolf Hitler lupasi kurdeille itsenäisen valtion.
Operaation suunnitelma > Hyppy laskuvarjoilla

Hypyn johtaja Feldwebel Paulus avustajanaan Gefreiter Grüning, olivat käskyjen vastaisesti kehottaneet lentäjä Liemannia päästämään joukot hyppäämään väärään paikkaan. Uskottavin selitys on, että hypyn johtaja, avustajansa kanssa / pää-lentäjä, olivat tarkoituksellisesti suunnitelleet operaation epäonnistumista. Tämä olisi tapahtunut operaation lopulla. On myös esitetty, että ilmatilaloukkaukset Turkin ilmatilassa olisivat saaneet Turkin hallituksen kertomaan Britannian virkamiehille lentokoneen sijainnin ja myös operaation suorituksesta. Tätä vahvistaa se, että brittijoukot olivat odottamassa hyppypaikalla valmiina pidättämään osallistujat. Brittien väitetäänkenen mukaan? löytäneen kaksi aselaatikkoa, jotka miehistö olisi pudottanut koneesta. Miehistö löysi hyppypaikalta vain yhden laatikon. apulentäjän ja lentäjän uskottiin pudottaneen neljännen myöhemmin paikkaan, jossa se tuhoutui. Tätä tukee fakta, jonka mukaan myöhemmin löydettiin rahtilaatikon laskuvarjo, jota ei ollut alun perin kiinnitetty mihinkään.lähde?
Aseiden pudotus ja ryhmien hyppyjen arvioidaan tapahtuneen kello 23.30 ja välillä. Arvioidaan, että Müller ja hänen alaisensa oli jätetty noin 200–300 km päähän alkuperäisestä hyppypaikasta. Konieczny oli laskeutunut 15. metrin päähän Müllerista, Hoffmann noin 250 metrin päähän. Tavattuaan he etsivät Ramzia, jonka he löysivät 20 minuutin kuluttua. Noin kilometrin päästä he löysivät yhden neljästä aselaatikostaan. He menettivät näin suurimman osan aseistuksestaan lukuun ottamatta yhtä asetta kullekin. He myös tajusivat laskeutuneensa noin 220 kilometrin päähän etelään alkuperäisestä paikasta. Tämän jälkeen miehet seurasivat paikallisia johtajia Ramzi Nafin mukaan, koska hän tunsi alueen, jonka jälkeen he marssivat raskaan marssin hänen kotikaupunkiinsa Arbiliin.lähde? Vaikka tilanne näytti pahalta ja toivottomalta, he päättivät silti jatkaa käskettyä operaatiota ja hakea turvapaikkaa Ramzin perheen luota šeikki Mahmudin alaisten turvaamana.lähde?
Gottfried Müller kirjoitti kirjaansa: ”Vielä tänäänkin, vuosia tradegian jälkeen, lämmin tunne valtaa minut tämän miehen rohkeudesta, joka oli johtanut meitä ja tukenut meitä ylivoimaisella rohkeudella ja taidolla, vaikka hänen ei olisi ollut pakko tehdä niin. Sillä hetkellä hän otti roolini "komentajana” ja Ramzi otti kielensä ja maansa kohtalon omille hartioilleenselvennä.
Kävellessään läpi maiden, he tulivat vastaan sillan kanssa jossa oli Irakin poliisin tarkastuspiste. Ramzi oli lahjonut poliisit, ja he menivät kaupunkiin sillan ylittämisen jälkeen kahvilaan josta teehuoneeseen. Väärennettyjen henkilöpapereidensa ansiosta je jäivät yöpymään paikalliseen hostelliin Mosulissa.lähde?
Eerolan hyppyrimäet

| Eerolan hyppyrimäet> Sijainti |
| --- | --- |
Paikkakunta:   Valkeakoski, Suomi
Koordinaatit:  61°17′10.5″N, 24°01′32.5″E
Remontoitu:  2014, 2020
Seura:  Valkeakosken Haka
Eerolan hyppyrimäki
K-piste:  25 metriä
Mäkiennätys:  22,0 metriä  Timo Kääpä (5.3.2022, Hakan mestaruuskilpailut)
Naisten mäkiennätys:  14,5 metriä  Aava Rönkkö (15.3.2025, Hakan mestaruuskilpailut)
Remontoitu:  2020
Muovitus:  Ei
K15
K-piste:  15 metriä
Mäkiennätys:  17,5 metriä
Naisten mäkiennätys:  14,0 metriä
Muovitus:  Ei
K6
K-piste:  6 metriä
Mäkiennätys:  4,5 metriä
Remontoitu:  2014
Muovitus:  Ei
Eerolan hyppyrimäet on kolmen hyppyrimäen muodostama mäkihypyn suorituspaikka Valkeakoskella.
Historia

Valkeakoskelle (silloiseen Sääksmäkeen) rakennettiin ensimmäinen hyppyrimäki Roukon kylän Lotilan kartanon lähistölle, mäen nimi oli Lotilan hyppyrimäki. Nykyiset Eerolan hyppyrimäet sijaitsevat myös Roukon kylässä mutta eri paikassa.
Mäet on rakennettu talkootyönä 1990-luvun alussa ja niiden toiminnasta vastaa Valkeakosken Haka. K6-mäen K-piste on sijainnut 9- ja 8 metrissä, kunnes vuonna 2014 mäki uusittiin kokonaan ja K-piste asetettiin 6 metriin.
Syksyllä 2020 K24-mäki remontoitiin, remontissa mäen profiilia muutettiin ja sen vuoksi mäen lentorata muuttui paljon ja K-piste siirrettiin 25 metriin. Vanha mäkiennätys ennen remonttia oli 24,5 metriä.
Edmund Dene Morel

Edmund Dene Morel
Edmund Dene Morel, syntyjään Georges Eduard Pierre Achille Morel de Ville (10. heinäkuuta 1873 – 12. lokakuuta 1924) oli brittiläinen ihmisoikeusaktivisti ja pasifisti.
Ollessaan nuorena miehenä työssä Belgiassa Antwerpenin satamassa varustamotyöntekijänä Morel päätteli asiakirjoista, että Kongon vapaavaltiosta saadut huimaavat liikevoitot perustuivat laajaan pakkotyön käyttöön. Tarmokkuudellaan Morel sai aikaan kansainvälisen suuttumuksen aallon, ja seurauksen oli, että Belgian kuningas Leopold II joutui yksityisen siirtomaansa johtajana erittäin huonoon valoon. Myöhemmin Morel vastusti tarmokkaasti ensimmäistä maailmansotaa, minkä tähden hän joutui vankilaan. Sodan jälkeen hänet valittiin parlamentin alahuoneeseen.
Aiheesta muualla

Hochschild, A.: Kuningas Leopoldin haamu. Kertomus ahneudesta, terrorista ja sankaruudesta siirtomaa-ajan Afrikassa. Kustannusosakeyhtiö Tammi, Helsinki 2004, ISBN 951-31-2850-4
Kuvia tai muita tiedostoja aiheesta Edmund Dene Morel Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Tšekki  Australia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB  Trove 
Muut:  SNAC  IdRef
Buprenorfiini

| --- | --- |

Buprenorfiini
Systemaattinen (IUPAC) nimi
(2S)-2-[(-)-(5R,6R,7R,14S)- 9-alfa-syklopropyylimetyyli-4,5-epoksi- 6,14-etanomorfinaani-7-yyli]-3-hydroksi- 6-metoksi-3,3-dimetyylibutaani-2-oli
Tunnisteet
CAS-numero: 52485-79-7
ATC-koodi: N02AE01
PubChem CID: 40400
DrugBank: APRD00670
Kemialliset tiedot
Kaava: C29H41NO4 
Moolimassa: 467,64 g/mol
Farmakokineettiset tiedot
Hyötyosuus: 54 % (intrarektaalinen) 50–60 % (sublinguaalinen, etanoli-liuoksesta) 48 % (intranasaalinen) ~30–35 % (sublinguaalinen, tabletti)
Proteiinisitoutuminen: 96 %
Metabolia: Hepaattinen
Puoliintumisaika: 37 tuntia
Ekskreetio: sappi ja renaalinen
Terapeuttiset näkökohdat
Raskauskategoria:  C (US)
Reseptiluokitus:  Schedule III (USA) Schedule 8 (Aust.)  Schedule III (UK)  Cat. A (Singapore)
Antotapa: sublinguaalinen, transdermaalinen, intravenoosinen, bukkaalinen
Suboxone-resoribletteja
Subutex 8 mg -lääkepakkaus
Buprenorfiini (kauppanimikkeitä Suomessa esimerkiksi Temgesic, Subutex, Suboxone, Norspan, Bunalict ja Buvidal) on teollisuusyritys Reckitt Benckiserin vuonna 1969 kehittämä, tebaiinista puolisynteettisesti valmistettava opioidi, jota käytetään kipulääkkeenä leikkausten jälkeen ja sydäninfarktin tai syövän kipujen lievityksessä, sekä opioidiriippuvaisten henkilöiden korvaus- ja vieroitushoidossa.
Käyttö

Alun perin buprenorfiinia käytettiin lääkityksenä voimakkaisiin kiputiloihin. Myöhemmin sen havaittiin sopivan opioidiriippuvaisten vieroitus- ja korvaushoitolääkkeeksi. Suomessa käytössä olevat Temgesic ja Suboxone ovat niin sanottuja resoribletteja eli niiden on tarkoitus liueta kielen alla, jolloin vaikuttava aine imeytyy elimistöön suun limakalvojen kautta. Nieltynä se menettää tehonsa, koska vatsahapot tuhoavat buprenorfiinin. Korvaushoidossa potilas ottaa lääkeannoksen hoitopaikassa. Jos potilas sitoutuu hoitoon hyvin, hänelle voidaan luovuttaa enintään kahdeksaa vuorokausiannosta vastaava määrä lääkettä. Erityisestä syystä tällaiselle potilaalle voidaan poikkeuksellisesti luovuttaa lääkettä 15 vuorokausiannosta vastaava määrä.
Tuotenimellä Norspan on Suomessa käytössä buprenorfiinilaastareita kivunlievitykseen. Muun muassa Isossa-Britanniassa myös buprenorfiinilaastareita on alettu käyttää opiaattivieroituksen loppuvaiheissa.lähde?
Toisin kuin heroiinilla, morfiinilla tai metadonilla, buprenorfiinilla on niin sanottu kattovaikutus. Annosta suurennettaessa aineen vaikutus lisääntyy aluksi, mutta pysyy sitten samana. Tästä syystä buprenorfiini ei voi väärinkäytössä yksikseen aiheuttaa hengityslamaa tai kuolemaa, mutta esimerkiksi alkoholin ja bentsodiatsepiinien kanssa sekoitettuna voi seurauksena olla hengityslama, ja sitä kautta kuolema. Se voi myös aiheuttaa äkillisiä maksavaurioita. Raskauden loppuvaiheessa käytetty suuri annos buprenorfiinia voi aiheuttaa vastasyntyneelle hengitysdepression. Buprenorfiinin hengitystä lamaava vaikutus on onnistuttu kumoamaan tutkimustilanteessa jatkuvalla naloksoni-infuusiolla, mutta naloksonin vaste buprenorfiinimyrkytyksissä voi olla vähäinen.
Väärinkäyttö

Buprenorfiini on Suomen huumeiden käyttäjien keskuudessa yleisin opioidi. Buprenorfiinia salakuljetetaan Suomeen usein Ranskasta. Pääosa katukaupassa liikkuvasta buprenorfiinista tulee laittomasti ulkomailta. Nykyisin käytetään joskus buprenorfiini–naloksoni-yhdistelmävalmistetta (Suboxone), jossa on opioidiantagonisti naloksonia estämässä väärinkäyttöä. Tablettien rinnalle on viime aikoina useilla paikkakunnilla otettu käyttöön Suboxone film, joka vähentää väärinkäyttöä. Lääke imeytyy tässä muodossa suun limakalvoilta suoraan verenkiertoon.lähde?
Suomessa heroiinin saatavuus heikkeni 2000-luvun alun jälkeen, koska Afganistanin sota heikensi oopiumtuotantoa. Buprenorfiinia alettiin käyttää korvaavana aineena. Kun heroiinin saatavuus palautui, käyttäjät eivät vaihtaneet buprenorfiinia heroiiniin ja heroiinimarkkinat eivät palautuneet entiselle tasolleen. Vuonna 2000 Suomessa kuoli 63 ihmistä heroiiniin, vuonna 2005 enää kolme. Vuonna 2000 buprenorfiini oli tärkein myrkytyskuoleman löydös kolmessa tapauksessa ja 34:ssä tapauksessa vuonna 2004.
Proviisori Hanna Uosukaisen väitöskirjan mukaan suurin osa tutkimuksen kohteena olleista buprenorfiinin väärinkäyttäjistä käytti sitä päivittäin suonensisäisesti. Buprenorfiinin väärinkäyttäjien keskuudessa työttömyys, matala koulutustaso sekä toimeentulo sosiaalitukien avulla olivat yleisiä. Terveyden ja hyvinvoinnin laitoksen Päihdehuollon huumeasiakkaat 2011 -raportin mukaan buprenorfiinin ensisijaiseksi ongelmapäihteekseen maininneista 86 prosenttia käytti ainetta pääosin pistämällä. 44 prosenttia buprenorfiinin ongelmakäyttäjistä käytti ainetta päivittäin.
Rattijuopumuksissa buprenorfiini-tapauksia oli vuonna 2012 vajaa 700. Poliisin mukaan korvaushoidosta saadusta annoksesta päätyy lähes aina osa laittomasti myyntiin. A-klinikkasäätiön johtava ylilääkäri Kaarlo Simojoki toteaa kuitenkin, että kyselytutkimusten perusteella korvaushoitolääkkeiden katukauppaa on liioiteltu. Osa katukäytöstä on itselääkitystä, jolla paikataan sietämättömäksi venyneitä hoitojonoja.
Pääkaupunkiseudun katukaupassa Subutex-tabletti maksaa 30–50 euroa ja Pohjois-Suomessa jopa 100–150 euroa. Vankiloihin salakuljetetun aineen hinta on tätäkin suurempi.
Buprenorfiiniin liittyvä sekakäyttö aiheuttaa nykyisin Suomessa enemmän kuolemia kuin mikään muu laiton huumausaine. Erityisen vaarallista se on nautittuna yhdessä alkoholin ja bentsodiatsepiinin kanssa. Vuonna 2004 buprenorfiiniin liittyvä sekakäyttö aiheutti Suomessa noin 30 ja vuonna 2010 46 henkilön kuoleman.
Vaikutusmekanismi

Buprenorfiini vaikuttaa monipuolisesti eri opioidireseptoreihin. Se vaikuttaa osittaisagonistina μ-opioidireseptorissa ja antagonistina κ- ja δ-opidireseptoreissa.
Buprenorfiinin aineenvaihduntatuote norbuprenorfiini toimii täysagonistina μ- ja δ-opidireseptoreissa ja osittaisagonistina κ-opioidireseptorissa. Toisin kuin buprenorfiinilla, norbuprenorfiinilla on heikko kipua lievittävä vaikutus, mutta hengitystä lamaava vaikutus on kymmenkertainen. Tämä johtuu siitä, että norbuprenorfiini kiinnittyy voimakkaasti P-glykoproteiiniin, mikä vaikeuttaa veri-aivoesteen ylittämistä.
Buprenorfiini ja norbuprenorfiini poistuvat elimistöstä glukuronidaatteina, jotka myös kiinnittyvät opioidireseptoreihin, mutta vaikutukset ovat lieviä.
Aiheesta muualla

Wikimedia Commonsissa on kuvia tai muita tiedostoja aiheesta .
Terveysportti, metatesaurus: Buprenorfiini
DrugBank: Buprenorphine (englanniksi)
KEGG: Buprenorphine (englanniksi)
ChemBlink: Buprenorphine (englanniksi)
Ranta, Niko: Subutexilla tehdään kovaa bisnestä – pillerin hinta peräti 100 euroa, MTV 11.12.2012.
Subutex vedetään pois Ruotsin markkinoilta. Ilta-Sanomat 23.11.2012.
Ylen Elävä arkisto: Onko Subutex lääke vai huume?
Ylen Elävä arkisto: Subutexin matka Euroopasta Perämeren rannalle
Sosiaali- ja terveysministeriön asetus opioidiriippuvaisten vieroitus- ja korvaushoidosta eräillä lääkkeillä 33/2008 Finlex - Ajantasainen lainsäädäntö.
OYS:n opioidikorvaushoitopotilaat työllistyivät hyvin Potilaan lääkärilehti 2.1.2015.
Kipulääkkeet eli analgeetit
| --- | --- |
Tulehduskipulääkkeet: asetyylisalisyylihappo |  deksibuprofeeni | diflunisaali |  diklofenaakki | etorikoksibi | flurbiprofeeni |  ibuprofeeni |  indometasiini |  ketoprofeeni | ketorolaakki | mefenaamihappo | meloksikaami |  naprokseeni | parekoksibi | piroksikaami | propyfenatsoni |  rofekoksibi |  selekoksibi | sulindaakki | tolfenaamihappo | valdekoksibi
Opioidit: alfentaniili |  buprenorfiini |  dekstropropoksifeeni |  dihydrokodeiini |  endorfiini | etyylimorfiini |  fentanyyli |  heroiini |  hydrokodoni | hydromorfoni | karfentaniili |  kodeiini |  metadoni |  morfiini |  nalbufiini |  oksikodoni |  oksimorfoni | pentatsosiini |  petidiini | propoksifeeni |  remifentaniili |  sufentaniili |  tebaiini | tilidiini |  tramadoli
Muut: parasetamoli |  kannabinoidit (lääkekannabis)
Northvolt

| Northvolt AB |
| --- | --- |

Perustettu:  2015 (SGF Energy)
Perustaja:  Peter Carlsson
Lakkautettu:  2025 (konkurssi)
Toimitusjohtaja:  Peter Carlsson
Puheenjohtaja:  Carl-Erik Lagercrantz
Kotipaikka:  Tukholma  Ruotsi
Toimiala:  elektroniikkateollisuus
Tuotteet:  litiumakut sähköautoihin
Henkilöstö:  n. 7 000 (9/2024)
Omistaja:  Volkswagen Group 22,7 % Goldman Sachs 20,8 %
Infobox OKVirheellinen NIMI-arvo: 
Northvolt AB oli ruotsalainen litiumioniakkuja erityisesti sähköautoihin valmistava yritys. Sen tunnetuin yksikkö oli Skellefteåssa Ruotsin Västerbottenin läänissä sijaitseva suuri akkutehdas. Vuonna 2022 yrityksellä oli noin 3 500 työntekijää, kahta vuotta myöhemmin jo 7 000. Ruotsin lisäksi Northvolt on toiminut Norjassa, Puolassa, Saksassa, Yhdysvalloissa, Kanadassa ja Portugalissa. Toiminta on ollut raskaasti tappiollista. Northvolt hakeutui konkurssiin maaliskuussa 2025. Konkurssin arvioidaan olevan Ruotsin modernin ajan ylivoimaisesti suurin, koska velkaa on alustavan arvion mukaan ainakin viisi miljardia euroa.
Yrityksen perusti Tesla-sähköautoyhtiössä uraa luonut Peter Carlsson vuonna 2015 nimellä SGF Energy. Northvolt aloitti loppuvuodesta 2021 tuotannon Euroopan ensimmäisenä sähköautojen akkujen valmistajana. Pian Northvolt ajautui kuitenkin vakaviin taloudellisiin vaikeuksiin tuotanto-ongelmien, kustannusten nousun ja sähköautojen kysynnän laskun takia. Skellefteån tehdasta ei saatu kunnolla käyntiin kun jo suunniteltiin ja toteutettiin toiminnan laajentamista Ruotsin Borlängeen sekä Saksaan, Kanadaan, Puolaan ja Yhdysvaltoihin. Tavoitteen mukaan vuonna 2024 akkukennojen tuotantomäärän olisi pitänyt olla yli 16-kertainen saavutettuun tuotantomäärään nähden, eikä akkuja kyetty valmistamaan alusta loppuun omassa tehtaassa kuten oli luvattu.. Syyskuussa 2024 Northvoltin arveltiin olevan lähellä konkurssia.
Skellefteån tehdas tuli tunnetuksi tuotanto-ongelmiensa ohella arveluttavista työoloistaan, kuten lukuisista työtapaturmista ja neljän työntekijän mystisistä kuolemista työvuorojensa ulkopuolella vuoden 2024 seitsemän ensimmäisen kuukauden aikana. Joulukuussa 2024 valmistunut poliisitutkinta ei kuitenkaan löytänyt yhteyttä kuolemien ja tehtaan välillä.
Syys-lokakuussa 2024 tehtaan laajennushanke lopetettiin, siitä vastannut tytäryhtiö haettiin konkurssiin ja tehtaan johtaja Marc Duchesne sai potkut. Marraskuussa 2024 Northvolt hakeutui Yhdysvalloissa Chapter 11 -menettelyyn, joka on Ruotsin yrityssaneerausta nopeampi käsittely. Samalla Peter Carlsson astui sivuun toimitusjohtajan paikalta ja tilalle tuli yrityksen suomalainen talousjohtaja Pia Aaltonen-Forsell. Northvolt sai myös sadan miljoonan dollarin hätälainan suurelta asiakkaaltaan, kuorma-autovalmistaja Scanialta.
12. maaliskuuta 2025 Northvolt kertoi jättäneensä konkurssihakemukset kaikista Ruotsissa toimivista yhtiöistään, joita ovat Northvolt AB, Northvolt Ett AB, Northvolt Labs AB, Northvolt Revolt AB ja Northvolt Systems AB. Saksassa ja Yhdysvalloissa toimivien tytäryhtiöiden tilanne ratkaistaan myöhemmin Northvolt AB:n pesänhoitajien ja velkojien kesken.  Skellefteån tehtaalle etsitään uutta omistajaa.
Käännös suomeksi
Walter Salles

| Walter Salles |
| --- | --- |
 Walter Salles vuonna 2024.
Henkilötiedot
Syntynyt: 12. huhtikuuta 1956 (ikä 68) Rio de Janeiro
Kansalaisuus:  Brasilia
Ammatti:  elokuvaohjaaja ja -tuottaja
Aiheesta muualla
IMDb
Elonet
Walter Moreira Salles Júnior  (s. 12. huhtikuuta 1956 Rio de Janeiro) on kansainvälisesti tunnettu brasilialainen elokuvaohjaaja ja -tuottaja.
Salles on opiskellut audiovisuaalista viestintää Yhdysvalloissa Etelä-Kalifornian yliopiston USC School of Cinema-Televisionissa. Vuonna 2000 hän oli tuomariston jäsenenä Berliinin elokuvajuhlilla ja vuonna 2002 Cannesin elokuvajuhlilla.
Palkinnot

Sallesin vuonna 1998 valmistunut elokuva Central Station (Central do Brasil) sai useita elokuvapalkintoja, kuten Kultaisen karhun sekä parhaan vieraskielisen elokuvan Golden Globen ja Bafta-palkinnon. Lisäksi se oli Oscar-ehdokkaana kahdessa sarjassa.
Che Guevaran elämään pohjautuva Moottoripyöräpäiväkirja (2004) on Sallesin tunnetuimpia ohjauksia ja toinen Sallesin parhaan vieraskielisen elokuvan -Baftalla palkituista elokuvista.
Linha de Passe (2008) oli Kultainen palmu -ehdokkaana Cannesin elokuvajuhlilla.
Jack Kerouacin romaaniin perustuva elokuva Matkalla sai ensi-iltansa vuonna 2012. Sen ensiesitys oli Cannesin 65. elokuvajuhlilla 23. toukokuuta 2012, ja siitä Salles oli toisen kerran Kultainen palmu -ehdokkaana.
Vuoden 2025 Oscar-gaalassa Sallesin ohjaama elokuva Olen yhä täällä palkittiiin parhaan kansainvälisen elokuvan Oscar -palkinnolla.
Elokuvia

Vieras maa (Terra Estrangeira, 1995)
Central Station (Central do Brasil, 1998)
Behind the Sun (Abril Despedaçado, 2001)
Moottoripyöräpäiväkirja (Diarios de motocicleta, 2004)
Tumma vesi (Dark Water, 2005)
Pariisi, rakkaudella (Paris, je t’aime, 2006), osa Loin du16e
To Each His Own Cinema (2007), osio A 8 944 km de Cannes
Linha de Passe (2008)
Matkalla (On the Road, 2012)
Olen yhä täällä (Ainda Estou Aqui, 2024)
Aiheesta muualla

Walter Salles Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  FID 
Henkilöt:  Deutsche Biographie  Elonet 
Muut:  SNAC  IdRef
Olof Palme

| Olof Palme |
| --- | --- |

Ruotsin pääministeri
 14. lokakuuta 1969 – 8. lokakuuta 1976  
Monarkki:  Kustaa VI Aadolf Kaarle XVI Kustaa
Edeltäjä:  Tage Erlander
Seuraaja:  Thorbjörn Fälldin
 8. lokakuuta 1982 – 28. helmikuuta 1986  
Monarkki:  Kaarle XVI Kustaa
Edeltäjä:  Thorbjörn Fälldin
Seuraaja:  Ingvar Carlsson
Henkilötiedot
Syntynyt: 30. tammikuuta 1927 Östermalm, Tukholma
Kuollut: 28. helmikuuta 1986 (59 vuotta) Tukholma, Ruotsi
Puoliso:  Lisbeth Palme
Tiedot
Puolue:  Ruotsin sosiaalidemokraattinen työväenpuolue
 Nimikirjoitus
Aiheesta muualla
www.palmecenter.org
Sven Olof Joachim Palme  kuuntele ääntämys (ohje) (30. tammikuuta 1927 Tukholma – 28. helmikuuta 1986 Tukholma) oli Ruotsin pääministeri ja maansa sosiaalidemokraattisen puolueen pitkäaikainen puheenjohtaja. Hänet murhattiin vuonna 1986 ampumalla.
Elämänvaiheet

Palme syntyi yläluokkaiseen perheeseen ja varttui Östermalmilla Tukholmassa. Palme-suku oli aikoinaan tullut Ruotsiin Alankomaista. Olof Palmen isällä, pääjohtaja Gunnar Palmella oli osittain myös Suomesta lähtöisin olevat sukujuuret, äidillä, Elisabeth von Knieriemillä, taas baltiansaksalaisetlähde tarkemmin?. Hänen isovanhempansa olivat liberaalipoliitikko, vakuutusjohtaja Sven Theodor Palme ja suomalaissyntyinen Hanna von Born. Koulutukseltaan Palme oli juristi. Hän oli naimisissa Lisbeth Palmen (o.s. Beck-Friis, 1931–2018) kanssa vuodesta 1956 kuolemaansa asti. Parille syntyi pojat Joakim, Mårten ja Mattias.
Olof Palme tuli loistavin arvosanoin ylioppilaaksi 1944 yläluokan sisäoppilaitoksessa Sigtunassa, suoritti Bachelor of Arts -tutkinnon Yhdysvalloissa ja oikeustieteen kandidaattitutkinnon Tukholmassa 1951. Hän omaksui sosiaalidemokraattisen aatteen 1950-luvun alkupuolella.
Kuolema

Palmea ammuttiin 28. helmikuuta 1986 Tukholmassa Sveavägenin ja Tunnelgatanin kulmassa hänen ollessaan palaamassa elokuvateatterista vaimonsa Lisbeth Palmen kanssa. Olof Palme vietiin heti sairaalahoitoon, mutta elvytysyritykset jäivät tuloksettomiksi, ja sairaalassa hänet todettiin kuolleeksi. Murhaajaa ei ole saatu selville, eikä myöskään murhan motiivi ole tiedossa.
Palmen hautajaiset järjesti Ruotsin sosiaalidemokraattinen puolue 15. maaliskuuta 1986 Tukholman kaupungintalossa. Hautajaisiin osallistui kymmeniä valtionpäämiehiä, ja tilaisuuteen oli lähettänyt edustajansa kaikkiaan yli sata valtiota. Hautajaisissa puhuivat muun muassa YK:n pääsihteeri Javier Perez de Cuellar, Suomen pääministeri Kalevi Sorsa Pohjoismaiden edustajana, Länsi-Saksan entinen liittokansleri Willy Brandt Sosialistisen internationaalin edustajana ja Intian pääministeri Rajiv Gandhi kolmannen maailman edustajana. Sadattuhannet ruotsalaiset seurasivat Palmen ruumissaattoa halki Tukholman.
Tukholman käräjäoikeus tuomitsi teosta elinkautiseen vankeuteen Christer Petterssonin, jonka Svean hovioikeus sittemmin vapautti puutteellisten todisteiden takia. Valtakunnansyyttäjä pyysi tuomion purkamista, mutta korkein oikeus hylkäsi esityksen 28. maaliskuuta 1998. Vakavasti päihdeongelmainen Pettersson kuoli 29. syyskuuta 2004 päähän saamiinsa vammoihin, jotka hän oli saanut kaaduttuaan joitakin päiviä aiemmin.
Palme-jutun tutkintaprosessi oli Ruotsin kaikkien aikojen kallein. Ruotsin entisen lain mukaan Palmen murha olisi vanhentunut rikoksena vuonna 2011, jolloin siitä oli kulunut 25 vuotta. Vuonna 2010 voimaan astuneen uuden rikoslain mukaan vakavat rikokset, kuten murhat, eivät vanhene koskaan.
Ruotsin poliisi ilmoitti kesäkuussa 2020 pääsyyttäjä Krister Peterssonin uskovan, että syyllinen on niin sanottu Skandia-mies eli Stig Engström. Samalla ilmoitettiin, että tutkinnat lopetetaan, koska epäilty on jo kuollut.
Kirjallisuutta

Berggren, Henrik: Edessä ihana tulevaisuus, suom. Heikki Eskelinen, Otava 2011
Östberg, Kjell: Olof Palme 1927−1986 − Valtiomies ja humanisti (suom. Anna-Maija Luomi). Minerva Kustannus, 2009. ISBN 978-952-492-302-6.